15-oktabrga o‘tar kechasi O‘zbekistonning tog‘li joylarida havo harorati -3 darajagacha soviydi

15-oktabr, shanba kuni O‘zbekiston bo‘yicha faqat Qoraqalpog‘iston Respublikasi va Xorazm viloyatining ayrim hududlarida yog‘ingarchilik kuzatilishi mumkin. Bu haqda “O‘zgidromet” markazi xabar bermoqda.

Xabar berishlaricha, 15-oktabrga o‘tar kechasi O‘zbekistonning tog‘li hududlarida -3...+2 daraja, Toshkent shahrida +5...+7 daraja, Qoraqalpog‘iston Respublikasi va Xorazm viloyatida +3...+8 daraja, Surxondaryo viloyatida +11...+16 daraja, qolgan barcha hududlarda +10 darajagacha iliq bo‘ladi.
Shanba kuni kunduzi mamlakatning tog‘li joylarida havo harorati +10...+15 daraja, Qoraqalpog‘iston Respublikasi va Xorazm viloyatida +13...+18 daraja, Farg‘ona vodiysi viloyatlarida +15...+20 daraja, Surxondaryo viloyatida +24...+29 daraja, qolgan barcha hududlarda, xususan, Toshkent shahrida +23 darajagacha iliq bo‘lishi kutilmoqda.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.